Els Presocràtics

**Els Presocràtics** és el primer episodi de la Segona Temporada de Merlí i el catorzè de la sèrie.

Comença el curs a l'institut Àngel Guimerà. El Merlí Bergeron és rebut amb aplaudiments, i una nova alumna forma part dels peripatètics: l'Oksana. El Merlí s'adona que el Pol ha deixat d'estudiar i haurà de fer tot el possible perquè torni.

## Sinopsi

   Comença el nou curs per als Peripatètics al Guimerà. Tots es preparen pel primer dia, tornar a classe, retrobar-se amb els seus companys i tots esperen a les portes l'arribada del Merlí i li donen la benvinguda per la porta gran a un nou curs.

 Entre els Peripatètics, hi trobem una nova incorporació, l'Oksana, que està molt atenta al Joan i la Mònica, que no es poden separar l'un de l'altre, fins que arriba l'Oliver per presentar-se quan descobreixen que aniran a classe junts. L'Eugeni explica al seus companys que ja no serà el nou cap d'estudis, quan arriba el Toni i explica que la nova professora d'història en serà la nova cap d'estudis. Quan arriba la Mireia, l'Eugeni intenta apropar-s'hi, però ella no s'hi mostra gaire interessada. Mentrestant, el nou professor de castellà, el Millán, explica que està molt content de que li donessin el trasllat davant la Glòria, sense saber que ha sigut per la mort sobtada del seu ex-marit, l'antic professor. El Toni comença a demanar organització entre els professors, quan arriba el Merlí buscant-li les pessigolles a l'Egueni. El Marc i el Joan es queden mirant un cartell que porta allà des de finals de curs, quan el Gerard, dient que aquest curs, finalment, la Mònica caurà. El Joan li intenta dir que hi ha més noies, però el Gerard no se'l vol escoltar. Quan marxa, el Marc li diu que li ha d'explicar que està sortint amb la Mònica, però aquest no les té totes. El Bruno i la Tània, comenten l'estiu dels dos, i el Bruno explica que ara té un nòvio a Roma, el Nicola.

 L'Oksana, ja a classe, va a la seva, mentre el Marc i el Gerard es queden impressionats de tenir una noia nova a classe. L'Oksana fa veure que no, però escolta tot el que diuen els nois sobre ella. L'Iván entra a classe amb l'Oliver, tornant-li una burla al Marc, i llavors convida a sopar a l'Oliver a casa, un altre cop. La Mònica es troba amb el Gerard, i llavors ell li diu que n'està enamorat. Finalment arriba el Merlí i comença la classe parlant de les normes i que a vegades s'han de transgredir. Per sorpresa del Bruno, el Merlí s'interessa pels demés alumnes però no per ell. Continua la classe parlant dels Presocràtics quan descobreix que el Pol no és a classe i quan pregunta on és, es fa un silenci sepulcral, i li diu al Bruno que vol saber on és.

 El Merlí va a veure al Pol al magatzem on treballa ara. Al Pol no li agrada ja que això vol dir que el Bruno l'ha delatat. El Merlí vol que torni a classe, però el Pol li diu que li han apujat el lloguer a casa i que no té cap altre alternativa. El Merlí li diu que es busqui una altre feina, per poder seguir a classe, però el Pol li diu que no tornarà a classe. Mentrestant, les noies es queden revolucionades amb les experiències de l'Oksana. Desprès deixa anar que la Mònica està sortint amb el Joan, fent veure que tothom ho sap, i totes es sorprenen. Comencen a discutir sobre com s'ho prendrà el Gerard quan ho descobreixi, quan l'Oksana pregunta si és l'ex de la Mònica. Li expliquen que no, que només n'està penjat, i ella diu que a ella li agrada el Gerard. La Gina rep la visita sorpresa del Merlí a l'Institut, i li pregunta com ha anat a Roma, sense saber que no hi ha anat. La Gina també li diu que li agradaria conèixer a la seva mare. El Merlí li dóna llargues i li demana si li pot donar el número del pare del Pol. L'Oksana es decideix a atacar i va cap al Gerard, explicant-li que la Mònica està sortint amb el Joan. La Mònica i el Joan comenten el que ha fet l'Oksana, i el Joan està preocupat perquè la Mònica es preocupa massa pel Gerard. El Joan veu que el Gerard entra al menjador i decideix fer-li un petó a la Mònica, sabent que ho veurà. I llavors es fa el sorprès quan la Mònica el veu, que marxa darrere seu a buscar-lo. El Gerard enfadat, no entén què passa, i la Mònica li diu que està enamorada del Joan, però no li pot dir que ja no està enamorada d'ell. El Merlí i la Carmina repassen el text d'una obra quan la Carmina li diu que va sent hora de que busqui un pis per a ell i el Bruno. El Bruno arriba i pregunta al seu pare si ha anat a veure al Pol, i el Merlí li respon que si, i que aviat tornarà, ja que demà trucarà al seu pare. El Bruno no entén perquè és tant important el Pol per al Merlí i li demana que no truqui al seu pare, però el Merlí li diu que el deixi fer.

    El Bruno també va a veure al Pol al magatzem, i el Pol li tira en cara que li expliqués al Merlí que està treballant aquí. El Bruno li diu que vol que torni a l'Institut. El Pol li diu que ell no sap el que és no tenir diners, i que no li agrada estar aquí, però que no té cap altre solució. El Bruno li diu que el vol a classe, tot i que ja no senti el que sentia abans per ell, però el Pol li diu que no tornarà. El Joan intenta parlar amb el Gerard, però aquest enfadat no en vol saber res dels dos. El Millán entra a classe i els alumnes es queden una mica perplexos al veure al seu nou professor. L'Alfonso mentrestant arriba a l'Institut, ja que el Merlí vol parlar amb ell. El Merlí li diu que el seu alumne és el seu millor alumne, i que vol que torni a classe. L'Alfonso li diu que ell no és ningú per dir el que hauria de fer el Pol i que ell vol és que treballi ja que necessiten els diners. El Merlí li pregunta si li ha preguntat al Pol que és el que vol fer, al que l'Alfonso diu que li és igual el que vulgui, que farà el que ell cregui convenient. El Merlí li diu que si vol que el Pol acabi com ell, comentari que no agrada gens a l'Alfonso i marxa emprenyat. El Toni torna a fotre-li la bronca al Merlí un cop més dient que no pot obligar al Pol a tornar, ja que és major d'edat. Li diu que no es pot posar enmig de la família.

 El Marc veu que el Pau s'està barallant amb un altre noi i arriba per posar pau, i li diu que s'ha de posar les piles. L'Oksana li diu al Marc que es molt bon germà i quan li demana que li ensenyi els vestuaris, s'acaben embolicant. L'Alfonso va a veure al Pol a la feina per explicar-li el que ha passat amb el Merlí i li demana que li digui al Merlí que el deixi en paus. El Toni i la Gina comenten l'última merlinada i li diu que el Merlí sempre aconsegueix el que vol. La Gina li pregunta al Bruno per la seva estada a Roma amb el Merlí, quan ell li diu que l'ha enganyat ja que no hi ha estat. El Merlí continua amb la classe quan el Pol es presenta, enfadat per haver insultat al seu pare. El Merlí s'emporta al Pol a la cuina per dir-li que ha fet el que ha fet perquè no vol perdre al seu millor alumne i perquè el seu pare està fent el que vol amb ell. El Pol li diu que a ningú li interessa el que va passar fa 2.000 anys i que l'únic que vol és que algú faci filosofia perquè la seva feina tingui sentit.

 Els Peripatètics comenten desprès de classe el que ha passat amb el Pol quan el Marc agafa a soles a l'Oksana i li pregunta si vol anar a casa seva. Ella li deixa clar que el que ha passat entre ells ha sigut només un allò i que no anirà a més. El Merlí i l'Iván comenten el que ha passat amb el Pol. També li explica que el Bruno està fent tot el possible per buscar l'atenció del seu pare, al que l'Iván li diu que no valora el pare que té. El Bruno segueix criticant amb la Tània al seu pare per mostrar més interès en el Pol i l'Iván. La Tània li explica que aquest estiu s'ha embolicat amb un noi, i quan el Bruno torna a parlar del Nicola ella li diu que sempre que ella li explica quelcom ell sempre acaba tornant a parlar d'ell. El Bruno finalment es confronta al seu pare per no haver-lo trucat durant la seva estada a Roma i li diu que la Gina també sap que l'ha enganyat. El Bruno li diu que amb la seva mare tot és més fàcil, al que el Merlí li diu que ell va parlar amb la seva mare per explicar-li que era gai, ja que la seva mare sempre ha tingut un punt conservador. Li diu que sempre li ha donat el que necessitava sense pensar en el que volgués la seva mare perquè ell és la persona més important de la seva vida. Però li diu també que necessitava unes vacances per desconnectar, però que això no treu que quan ell necessiti res estigui allà per ajudar-lo.

     A casa dels Rubio, l'Alfonso està mirant sofàs nous quan el Pol es pregunta si necessiten totes aquestes coses, però la seva família riu del seu comentari. La Coralina per fi arriba a l'Institut, i el seu primer acte és arrencar el cartell de la festa de final de curs. El Merlí reparteix fitxes sobre els Presocràtics, quan el Pol torna a classe. El Merlí demana què és el més important sobre els Presocràtics, i el Pol és l'únic que contesta correctament la pregunta del Merlí. L'Eugeni li demana al Merlí com ha aconseguit que torni el Pol. Els dos continuen amb els seus atacs quan arriba la Coralina i es presenta com la nova cap d'estudis.

## Elenc

* David Solans com Bruno Bergeron
* Carlos Cuevas com Pol Rubio
* Pau Durà com Toni
* Pepa López com Coralina
* Pere Ponce com Eugeni Bosch
* Anna M. Barbany com Carmina Calduch
* Marta Marco com Gina Castells

* Merlí Bergeron
* Bruno Bergeron
* Pol Rubio
* Toni
* Coralina
* Eugeni Bosch
* Carmina Calduch
* Gina Castells
* Berta Prats
* Joan Capdevila
* Tània Illa
* Mònica de Villamore
* Gerard Piguillem
* Marc Vilaseca
* Oksana Casanoves
* Oliver Grau
* Iván Blasco
* Mireia
* Elisenda
* Jaume Capdevila
* Pau Vilaseca
* Aurèlia Bonet
* Óscar Rubio
* Glòria
* Manel Millán
* Alfonso Rubio
* Enric Grau
* Míriam Blasco
1/28 | Personatges Secundaris* Candela Antón com Berta Prats
* Albert Baró com Joan Capdevila
* Elisabet Casanovas com Tània Illa
* Júlia Creus com Mònica de Villamore
* Marcos Franz com Gerard Piguillem
* Adrian Grösser com Marc Vilaseca
* Laia Manzanares com Oksana Casanoves
* Iñaki Mur com Oliver Grau
* Pau Poch com Iván Blasco

Personatges Menors* Patricia Bargalló com Mireia
* Sandra Monclús com Elisenda
* Jordi Martínez com Jaume Capdevila
* León Martínez com Pau Vilaseca
* Victòria Pagès com Aurèlia Bonet
* Oriol Pla com Óscar Rubio
* Assun Planas com Glòria
* Ferran Rañé com Manel Millán
* Boris Ruiz com Alfonso Rubio
* Enrique Salgado
* Carlos Vicente com Enric Grau

## Continuïtat

* El Bruno torna de Roma amb un nòvio allà, el Nicola.
* El Pol comença a treballar en un magatzem, però finalment l'acaba deixant per poder tornar a l'Institut.
* L'Oksana comença el curs a l'Àngel Guimerà.
* L'Eugeni ha deixat el càrrec de Cap d'Estudis i l'ha agafat la Coralina, nova professora d'història.
* El Manel Millán, l'Elisenda comencen les classes en substitució del Santi i la Laia respectivament, ja que aquesta i l'Albert han deixat l'Institut.
* El Gerard i els seus companys descobreixen que el Joan i la Mònica han començat a sortir.
* El Pau comença 1r d'ESO a l'Àngel Guimerà.

## Frases

**Oliver**: Escolta, que te vist jo molt observadora, que has trobat algun tio interessant o què?
**Oksana**: Si, tu. Però no hi tinc res a fer, no?

**Bruno**: Tot l'estiu sense dir-me res, i a sobre no em ve a buscar. Només està pendent del seu món.
**Tània**: En això s'assembla a tu, no?

**Marc**: Iván! On vas amb aquesta samarreta tant cantona?
**Iván**: I tu amb aquesta merda d'skate?

**Oksana**: Te uns ulls que li xuparia la polla

**Carmina**: A mi el que m'agrada es encendre cigarros, no fumar-los.

**Carmina**: Tens plans de buscar pis?
**Merlí**: Que ens vols fer fora?
**Carmina**: Diguem-ne que us invito a marxar de bon rotllo

**Merlí**: No m'atabalis eh, ves a parlar amb el Fabricio per skype
**Bruno**: Nicola
**Merlí**: Com es digui, au aneu a fer-vos una ciber-palla

**Eugeni**: Ja vas tenir l'oportunitat de fer fora al Merlí, ara te l'hauràs de menjar amb patates
**Toni**: Oi que ja no ets Cap d'Estudis? Doncs calla.

**Coralina**: Coralina, d'Història, cap d'estudis.
## Música

* **LA FLAUTA MÀGICA: OBERTURA**, W. A. Mozart

Sona mentre els alumnes es preparen per el primer dia del nou curs.

## Curiositats

* **Els Presocràtics** van ser els pensadors abans de Sòcrates i els primers pensadors que intentaren donar una explicació racional sobre el món físic.
* El Carlos Cuevas (Pol Rubio) i la Pepa López (Coralina) apareixen en els crèdits per primera vegada com a personatges principals.
* La Candela Antón (Berta Prats), l'Albert Baró (Joan Capdevila), l'Elisabet Casanovas (Tània Illa), la Júlia Creus (Mònica de Villamore), el Marcos Franz (Gerard Piguillem), l'Adrian Grösser (Marc Vilaseca), l'Iñaki Mur (Oliver Grau) i el Pau Poch (Iván Blasco), deixen d'aparèixer en els crèdits finals i ara apareixen en uns crèdits nous just desprès de l'obertura. La Laia Manzanares (Oksana Casanoves), s'incorpora també en aquests nous crèdits.